[{"text_idx": "#000001", "text": "Paar na\u0308dalat tagasi ilmus turule GTX 1060 3 GB, ehk n-o\u0308 no\u0303rgem versioon GTX 1060st. Paljud ei ole sellest aga kuulnud, kuna Nvidia tegi seda millegi pa\u0308rast va\u0308ga vaikselt."}, {"text_idx": "#000002", "text": "Videokaarte on vo\u0303imalik osta Ameerika poodidest, kuid meedia infokanalitesse antud info ei jo\u0303udnud. Tuntud YouTube\u2019i arvutitehnikapartnerid ei saanud u\u0308htegi kaarti, ei olnud ei reklaame ega avalikke etteastumisi nagu eelmiste Pascal videokaartide puhul."}, {"text_idx": "#000003", "text": "Miks see nii on, seda keegi ei tea, aga kaart on mu\u0308u\u0308gis. Selle soovitatud edasimu\u0308u\u0308mise hinnaks on $199, mille tulemusena on GTX 1060 3 GB otseseks konkurendiks paljudele AMD RX 470 4 GB ja RX 480 4 GB videokaartidele (mis arvatavasti oligi Nvidia na\u0308gemus selle toote puhul)."}, {"text_idx": "#000004", "text": "Paljud arvutitehnika ajakirjanikud (ja ka nende publik) on olnud uue kaardi puhul va\u0308ga kriitilised \u2013 mitte ainult sellepa\u0308rast, et 3 GB on u\u0308sna va\u0308ike videoma\u0308lu maht nii vo\u0303imsa graafilise kiibi jaoks, kuid ka seeto\u0303ttu, et Nvidia otsustas no\u0303rgendada kiibi teisgi osi. Mo\u0303ned arvavad, et antud kaardi nimetus vo\u0303iks olla kas GTX 1050 Ti vo\u0303i u\u0308ldse GTX 1050, kuna Nvidia vo\u0303ttis a\u0308ra lisaks 50% videoma\u0308lule ka u\u0308he ku\u0308mnest SMist (ingl. k streaming multiprocessor ehk Nvidia kiibiarhitektuuri u\u0308ks ehitusplokkidest). Selle to\u0303ttu on 3 GB versioonil 1152 CUDA tuuma ning 72 tekstuuriu\u0308hikut (vo\u0303rreldes 6 GB versiooni 1280 CUDA tuuma ja 80 tekstuuriu\u0308hikuga), mis teeb selle keskmiselt 10% no\u0303rgemaks."}, {"text_idx": "#000005", "text": "Entusiastide arust vo\u0303ib selline la\u0308henemine tekitada inimestes (eriti nendes, kes arvutitehnikast va\u0308ga midagi ei tea) segadust \u2013 miks maksab u\u0308ks GTX 1060 $249, aga teine \u201esamasugune\u201c (kuigi va\u0308iksemas kirjas on kuskil kirjas 6 GB asemel 3 GB) $199?"}, {"text_idx": "#000006", "text": "Hetkel on va\u0308he teada 3 GB GTX 1060 vo\u0303imsusest, kuid see peaks olema keskmiselt 5-10% no\u0303rgem 6 GB versiooniga vo\u0303rreldes (so\u0303ltuvalt ma\u0308ngust). Sellise kaardi pikaealisus (arvestades, et ta\u0308napa\u0308evaseks videoma\u0308lu mahu standardiks on saanud 4 GB) on aga mo\u0303nede inimeste arvates kahtlane. Samas teiste entusiastide so\u0303nade ja\u0308rgi pole laiem valik turul kunagi halb."}, {"text_idx": "#000009", "text": "Jutuks tuleb ma\u0308ng, mille puhul ei ole raha takistuseks \u2013 mehed on no\u0303us seda kasvo\u0303i mitu korda ostma! Millega ta\u0308psemalt tegemist? Lisaks selgitame va\u0308lja, kas ja kui hea on veriva\u0308rske kaklusma\u0308ng Mortal Kombat 1; kus saaks Counter-Strike\u2019i ma\u0308ngida nii, et ei puutuks kokku teiste inimestega; ..."}, {"text_idx": "#000013", "text": "The Division 3 va\u0308ljakuulutamine annab meile hea etteka\u0308a\u0308nde..."}]